Diari Oficial de la Generalitat Valenciana


Sumari del DOGV 7961, del 19-01-2017 (2017/389)

ACORD de 13 de gener de 2017, del Consell, pel qual es modifica l'article 3 de les normes urbanístiques transitòries d'urgència del municipi de Castelló de la Plana.
---------------------------------------------------------------------------------------------------------------------------------------------------------------------

### Dades del document

Número de DOGV
:   7961

Data del DOGV
:   19-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/389


Data del document
:   13-01-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Acord

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * Castelló de la Plana
    * pla d'urbanisme

ACORD de 13 de gener de 2017, del Consell, pel qual es modifica l'article 3 de les normes urbanístiques transitòries d'urgència del municipi de Castelló de la Plana. [2017/389]  
Per l'Acord del Consell de 27 de febrer de 2015, publicat en el Diari Oficial de la Comunitat Valenciana de 2 de març de 2015, es van aprovar les normes urbanístiques transitòries d'urgència de Castelló de la Plana.  
L'article 3 de les normes urbanístiques transitòries d'urgència estableix que estaran en vigor fins a l'1 d'abril de 2017, tret que entre abans en vigor el Pla general de Castelló de la Plana en tramitació.  
Castelló de la Plana tramita, en aquests moments, el nou pla general. La tramitació es va iniciar amb la remissió del document d'iniciació del pla a l'òrgan ambiental. La Comissió d'Avaluació Ambiental de la Conselleria d'Infraestructures, Territori i Medi Ambient va emetre el 26 de juny de 2014 el document de referència previst en la legislació ambiental en aqueix moment aplicable. D'acord amb el que estableix la disposició transitòria primera, apartat segon, de la Llei 5/2014, de 25 de juliol, d'ordenació del territori, urbanisme i paisatge (d'ara endavant, LOTUP), aquest document de referència ha quedat assimilat amb caràcter general amb el document d'abast a què fa referència la Llei 21/2013, de 9 de desembre, d'avaluació ambiental. El Pla general de Castelló de la Plana prossegueix la tramitació de conformitat amb el que estableix la LOTUP i en la Llei 21/2013, de 9 de desembre, d'avaluació ambiental.  
  
L'Ajuntament de Castelló de la Plana, mitjançant un escrit de 15 de maig de 2016, va sol·licitar de l'òrgan ambiental una pròrroga de dos anys del termini de vigència del document de referència, assimilat al document d'abast. Per la Resolució de la Direcció General de Medi Natural de 5 de maig de 2016, es va prorrogar fins al 20 d'agost de 2018 la vigència del document d'abast.  
Així mateix, l'Ajuntament de Castelló de la Plana, mitjançant un escrit de 25 de juliol de 2016, va comunicar al Servei Territorial d'Urbanisme de Castelló la necessitat de prorrogar el termini de vigència establit en l'article 3 de les normes urbanístiques transitòries d'urgència, aprovades el 27 de febrer de 2015, amb la finalitat d'evitar els efectes derivats de l'absència d'una adequada ordenació urbanística.  
  
Atesa la complexitat que suposa la tramitació del nou pla general, es preveu que no estiga conclosa abans de l'1 d'abril de 2017, la qual cosa fa necessari ampliar el termini de vigència de les normes urbanístiques transitòries d'urgència de l'Ajuntament de Castelló de la Plana.  
En conseqüència, en virtut del que s'ha exposat, de conformitat amb el que disposen els articles 44.6 i 66.3 de la LOTUP, vista la sol·licitud formulada per l'Ajuntament de Castelló de la Plana, a proposta de la consellera d'Habitatge, Obres Públiques i Vertebració del Territori, el Consell, prèvia deliberació, en la reunió de 13 de gener de 2017,  
  
ACORDA  
  
Aprovar la modificació de l'article 3 de les normes urbanístiques transitòries d'urgència del municipi de Castelló de la Plana en els termes que figuren en l'annex a aquest acord, que entrarà en vigor l'endemà de la publicació en el Diari Oficial de la Generalitat Valenciana.  
  
  
València, 13 de gener de 2017  
  
La consellera secretària,  
MÓNICA OLTRA JARQUE  
  
  
  
ANNEX  
Modificació de l'article 3 de les normes urbanístiques transitòries d'urgència del municipi de Castelló de la Plana  
Es modifica l'article 3 de les normes urbanístiques transitòries d'urgència del municipi de Castelló de la Plana, que queda redactat de la manera següent:  
  
«Article 3. Termini de vigència  
Aquestes normes urbanístiques transitòries d'urgència estaran en vigor fins a l'1 d'abril de 2019, llevat que entre abans en vigor el Pla general de Castelló de la Plana en tramitació, moment en què quedaran automàticament derogades».